[{"text_idx": "#000001", "text": "\u201cMi c\u0302eestis kiel liceano la francan feminisman agon \u201cLunde la 14-an de septembro\u201d, kiu celis apogi la liberecon de virinoj vestig\u0302i libere kaj komprenigi tion, ke la problemo ne estas tio, ke virinoj \u201cmaldece\u201d vestig\u0302as, sed tio, ke la seks-agresantoj estas ja tiuj kiuj maldecas. La movado naskig\u0302is en sociaj retejoj, kaj decidis protesti g\u0302uste tiu-lunde en francaj liceoj por la rajto libere vestig\u0302i, kun la celo kontrau\u0306batali seksismajn diskriminaciojn. En liceoj, multaj vestaj\u0302oj (kiel mallongaj jupoj, s\u0302ortoj...) estas malpermesataj, nur al lernantinoj, pro \u201cnedececo\u201d. Virlernantoj ja rajtas vesti s\u0302ortojn kiam varmas. Tio klare estas genro-bazita diskriminacio.Tial, multaj liceaninoj g\u0302uste decidis vestig\u0302i tiu-lunde per mallongaj jupoj kaj aliaj vestaj\u0302oj taksitaj kiel nedecaj, por protesti kontrau\u0306 la malpermeso de ili. Notindas, ke la rajto vestig\u0302i kiel oni deziras ne nur temas pri libereca afero, sed ankau\u0306 temas pri rajto efike labori, c\u0302ar ekzemple, precize lunde varmegis.Mialicee tiu protesto ne sukcesis s\u0302ang\u0302igi la regularon. Male, la estroj de la liceo memorigis la regulojn pri malpermesataj vestaj\u0302oj. Tamen g\u0302i efikis kiel vekigilo. Edukistino demandis al liceanino vestita per mallonga jupo: \u201ckiel via virprofesoro scios kie vin rigardi?\u201d. Dum la juna generacio en Francujo nun estas grandaplejparte senkatenigita de seksismaj pensoj, tiu demando estas perfekta elmontro, ke ne tiel estas por la pli maljunaj generacioj, ec\u0302 por edukistoj. Landaskale, tiu movado estis interalie subtenita de la ekssekretario pri intergenra egaleco kaj nuna sekretario pri civitaneco Marle\u0300ne Schiappa, kaj de la feminisma asocio Nous Toutes. Sed male ol s-rino Schiappa, Jean-Michel Blanquer, la franca ministro pri edukado, diris ke \u201csufic\u0302as vestig\u0302i normale kaj c\u0302io iros bone\u201d, kaj ke lau\u0306 li \u201cekzistas ia granda prudenteco, kiun ni devas havi\u201d. Ec\u0302 se objektive, tiu movado malsukcesis atingi siajn celojn pri libera vestig\u0302o, g\u0302i instigis al debato pri tiu c\u0302i temo kaj multaj francaj amaskomunikiloj informis pri g\u0302i.\u201d"}, {"text_idx": "#000002", "text": "(antau\u0306averto: mencioj de krimoj, genre bazita perforto kaj perforto kontrau\u0306 inoj)"}, {"text_idx": "#000003", "text": "Rilate al la diskutoj pri genre bazita perforto, kiuj lastatempe ekis en la esperanta komunumo, mi decidis ne prikomenti la konkretan kazon, sed oferti anstatau\u0306e kelkajn g\u0302eneralajn ideojn pri diversaj manieroj, per kiuj oni povas kompreni justecon. Ili povas esti aplikataj ne nur en kazoj de genre bazita perforto, sed ankau\u0306 g\u0302enerale kaj en aliaj kampoj."}, {"text_idx": "#000004", "text": "La puna modelo de justeco estas la \u2013 lau\u0306 mi bedau\u0306rinde \u2013 c\u0302efa modelo lau\u0306 kiu sistema justeco funkcias nuntempe. G\u0302ia fokuso estas pri puno, veng\u0302o, suferigo de la krimulo surbaze de tio ke ri per sia ago la suferon meritis, ekzemple c\u0302ar ri kau\u0306zis suferon al aliulo. Simpligite, oni povas resumi la punan modelon per la diraj\u0302o \u201cokulo kontrau\u0306 okulo, dento kontrau\u0306 dento\u201d. Ec\u0302 se nuntempe en mia lando oni ne vere sekvas tiun regulon lau\u0306litere (ekzemple la puno por murdo ne estas mortpuno, plej ofte oni uzas malliberigon kiel punon), dau\u0306re validas ke la puno devus iumaniere esti adekvata lau\u0306 la graveco de la krimo. Tio signifas ekzemple ke kontrau\u0306 pli serioza krimo, oni ricevos pli longan tempon en malliberejo."}, {"text_idx": "#000007", "text": "Enarkivita sub amaskomunikiloj, edukado, femismo, movado"}, {"text_idx": "#000008", "text": "Etikedita kiel justeco, komunumoj, krimo, kulturo de perforto, perforto, pluraneco, puna modelo, resaniga modelo, teorio, transforma modelo"}, {"text_idx": "#000011", "text": "La plej grava evento de la somero evidente estas la naskig\u0302tago de Egalecen (jam 4-jara!), kiun bedau\u0306rinde c\u0302i-jare ni ne sukcesis festi kune... tamen, ni certe ne restis malaktivaj!"}, {"text_idx": "#000015", "text": "Krom pri la enkonduko de Au\u0306skulta Servo, pri la iom novstilaj noms\u0302ildoj, pri intervjuo aperonta en Kern.punkto, kaj pri la graveco de genre neu\u0306traj necesejoj, ni ne povis ne komenti pri la okazaj\u0302o rilata al akuzoj de seksa agreso dum la evento. Kvankam certe tio estis situacio bedau\u0306rinda kaj malfacila por c\u0302iuj la koncernitaj homoj, en la forta reago de la organizantoj kaj de TEJO ni volas vidi signon de kultura s\u0302ang\u0302o ene de Esperantujo, kun pli da konscio pri la temo kaj malpli da rezisto paroli pri g\u0302i."}, {"text_idx": "#000016", "text": "Kiel aktivistoj en la kampo de egaleco, ni g\u0302ojas je c\u0302iu granda au\u0306 malgranda pas\u0302o al g\u0302i. Manuela rakontas pri s\u0302ia babilado kun Jonny M., kiu s\u0302ang\u0302is frazon en sia kanto \u201cNi estas fortaj\u201d, post kiam iu rimarkigis al li ke g\u0302i estis seksisma. C\u0302iuj foje eraras, sed gravas agnoski la eraron, lerni, kaj ne ripeti g\u0302in en la estonto."}, {"text_idx": "#000021", "text": "de Markos Kramer kaj Luko Cerante"}, {"text_idx": "#000022", "text": "Pli kaj pli da esperantistoj sentas la bezonon paroli pri homoj sen indiki ilian sekson. Estas du c\u0302efaj kialoj por tio: Unuflanke la sekso de persono ne plu havas tiel gravan socian rolon kiel en antau\u0306aj tempoj, kaj sekve ig\u0302as pli kaj pli nature por homoj paroli pri aliaj homoj sen mencii ilian sekson, same kiel oni ekzemple povas paroli pri aliaj homoj sen mencii ilian ag\u0302on au\u0306 naciecon. Aldone, kreskis la konscio pri tio, ke sekso ne nepre estas duuma kategorio, c\u0302ar ekzistas homoj, kiuj lau\u0306 sia identeco, socia rolo kaj/au\u0306 korpaj ecoj estas nek nur-virseksaj nek nur-inaj."}, {"text_idx": "#000023", "text": "Jam ekde la 1970aj jaroj, diskutoj inter feminismaj esperantistoj kondukis kaj al proponoj s\u0302ang\u0302i la manieron paroli pri sekso en Esperanto, kaj ankau\u0306 al efektivaj s\u0302ang\u0302oj en la lingvouzo. Antau\u0306 la 1970aj jaroj, ne ekzistis konscio pri tio, ke la pronomo \u201cli\u201d kaj multaj substantivoj, ekzemple \u201ckuracisto\u201d, \u201cstudento\u201d, \u201cprezidanto\u201d, \u201cbelulo\u201d, \u201camiko\u201d, \u201citalo\u201d ktp, estis foje uzataj en virseksa senco kaj foje en seksneu\u0306trala senco. Kiam feminismaj esperantistoj konsciigis pri tio, en la efektiva lingvouzo pli kaj pli disvastig\u0302is la emo uzi esprimojn kiel \u201cli au\u0306 s\u0302i\u201d, kiam oni intencas inkluzivi c\u0302iujn, kaj samtempe pli kaj pli malaperis la emo c\u0302iam aldoni la sufikson \u201c-in-\u201d, kiam oni parolas pri inaj kuracistoj, studentoj, prezidantoj ktp."}, {"text_idx": "#000025", "text": "Etikedita kiel esperanto, ic\u0302ismo, lingvaj\u0302o, riismo"}, {"text_idx": "#000026", "text": "C\u0302i tiu estas gastartikolo de Nicolau Dols, profesoro de Kataluna Filologio c\u0302e la universitato de la Balearoj. Foto \u2018catalonia\u2019 de cobalt and chrome, uzita lau\u0306 CC BY-NC 2.0."}, {"text_idx": "#000028", "text": "Disig\u0302o neniam estas facila ago en paroj, kaj ec\u0302 g\u0302i tute maleblis en tradiciaj socioj kie gravaj sentoj de falsa (ekde nia nuntempa starpunkto) honoro estis la supranivela esprimo de rilatoj konstruitaj kiel posedaj: se virino apartenas al viro, disig\u0302on deciditan de virino viro spertas kiel frakason de sia posedaj\u0302o. La argumento \u201cdivorco nur devas okazi kiam g\u0302i estas konsentita de ambau\u0306 partneroj\u201d ne konvenas al socio en kiu homoj estas c\u0302iuj egale plenrajtaj, kaj estas aldonaj\u0302o de eble leg\u0302a, sed tamen ne justa, s\u0302arg\u0302o de sufero al la pli malforta partnero."}, {"text_idx": "#000029", "text": "Etikedita kiel hispanio, katalunio, politiko, protestado"}, {"text_idx": "#000030", "text": "Ses konsiletoj por intimeco post mistraktado"}, {"text_idx": "#000032", "text": "Enhava antau\u0306averto: C\u0302i tio estas artikolo pri temo ligita al mistraktado. G\u0302i ne enhavas drastajn priskribojn de mistraktado, sed diskuti konsilojn pri intimeco ankorau\u0306 povas reaperigi memorojn de negativaj pasintaj spertoj. Estu afabla al vi mem \u2014 se vi ne estas preta por legi c\u0302i tiun tekston hodiau\u0306, konservu g\u0302in por poste."}, {"text_idx": "#000034", "text": "1. Ekkonu viajn limojn kaj komuniku pri ili"}, {"text_idx": "#000036", "text": "Kelkaj limoj eble s\u0302ang\u0302ig\u0302os depende de via momenta mensa stato. Komprenu ke dum tagoj, kiam vi sentas vin pli laca, angora, au\u0306 vundebla, via komforto-zono povus esti pli limigita."}, {"text_idx": "#000037", "text": "2. Elektu partneron al kiu vi konfidas."}, {"text_idx": "#000038", "text": "C\u0302u tiu c\u0302i persono scias kiam vi sentas vin nekomforta? C\u0302u ri konscias ke la manko de \u201cne\u201d ne signifas \u201cjes\u201d? C\u0302u vi sentas vin komforta klarigi al ri kio estas ene de via komforto-zono? Vi ne devas rakonti al ri kio okazis rilate al pasinta mistraktado, sed ri komprenu ke ri ne elprovu viajn limojn."}, {"text_idx": "#000039", "text": "Estigu \u201csekurecan vorton\u201d \u2014 kaj ne hezitu uzi g\u0302in. La vorto estu nerilata al la ago, do g\u0302i estu komprenita sendepende de via tono. Anstatau\u0306 \u201cne\u201d au\u0306 \u201cc\u0302esu,\u201d provu ion kiel \u201cTetris\u201d au\u0306 \u201cframbo\u201d."}, {"text_idx": "#000041", "text": "Uzu specon de protektilo kiu donos al vi plej multe da mensa paco. Priparolu g\u0302in kun via partnero, se g\u0302i estas protektilo kiu por funkcii necesigas al ri mem agi."}, {"text_idx": "#000042", "text": "Sciu ke vi ne devas dau\u0306rigi ajnan seksuman agon, sendepende de tio, kiom progresinta je tiu ago vi estas."}, {"text_idx": "#000043", "text": "4. Konsciu ke bona partnero ne trudas sin al vi. Neniam."}, {"text_idx": "#000044", "text": "Bona partnero atendos g\u0302is vi estos preta, kaj se ne, ri ne estas la g\u0302usta persono por vi. Vi neniam sentu devon engag\u0302i vin emocie au\u0306 fari ion ajn korpan kun iu ajn."}, {"text_idx": "#000047", "text": "Rekomenci intimecon post trau\u0306mato estas defia kaj povas bezonigi tempon. C\u0302i tio povas esti frusta, sed hasti rekomenci \u201cnormalajn\u201d kutimojn au\u0306 konduton povas konduki al pli da emocia damag\u0302o. La procezo eble s\u0302ajnos pli kiel \u201cunu pas\u0302on antau\u0306en, du pas\u0302ojn malantau\u0306en\u201d ol rekta linio\u2014 sed ankau\u0306 tio estas en ordo."}, {"text_idx": "#000051", "text": "Se vi log\u0302as en Usono, RAINN organizas la National Sexual Assault Telephone Hotline 1-800-656-HOPE (4673) kaj proponas konsilon kaj informon per ilia retpag\u0302o. Vi povas trovi pliajn helpservojn c\u0302i tie au\u0306 kontrolu la retajn rimedojn c\u0302e Safe Horizon, ULifeline (por studentoj), kaj Safe Helpline (por tiuj kiuj laboras iel por la armeo). HelpPRO enhavas serc\u0302eblan dosierujon de terapiistoj en Usono."}, {"text_idx": "#000052", "text": "Childhelp hotline proponas porinfanan subtenon en mistraktadaj familioj en Usono kaj Kanado. Dosierujo de Kanadaj seksperfortkrizaj centrejoj kaj porvirinaj centrejoj trovig\u0302as c\u0302e la CASAC retpag\u0302o kaj ReachOut proponas postseksperfortan subtenon en Au\u0306stralio."}, {"text_idx": "#000053", "text": "Viraj travivantoj de seksperforto povas trovi informojn kaj subtenon rete c\u0302e kaj 1in6."}, {"text_idx": "#000054", "text": "En Usono, la National Suicide Prevention Lifeline prizorgas plentempan subtenon, kaj la Trevor Project (1\u2013866\u2013488\u20137386) proponas primemmortigan telefonan helpservon por samseksemulaj kaj dubadantaj junuloj. Listo de telefonaj helpservoj trovig\u0302as c\u0302i tie. Befrienders provizas senjug\u0302an subtenon por malhelpi memmortigon tutmonde."}, {"text_idx": "#000057", "text": "Etikedita kiel gastkontribuo, konsento, konsiloj, korpo, mistraktado, rilatoj, rimedoj, seksumado, traduko"}, {"text_idx": "#000059", "text": "C\u0302i tiu artikolo estas gastartikolo de Paulo Silas. Vi povas legi la blogon de Paulo c\u0302i tie."}, {"text_idx": "#000063", "text": "Hodiau\u0306 Egalecen festas sian trian naskig\u0302tagon! C\u0302ijare ni reaktivig\u0302is kaj faris multajn novajn aferojn, ekzemple ni kritikis la movadon, analizis literaturon, iris al pli profundaj kaj nuancaj niveloj de teorio, kaj plej fres\u0302e, lanc\u0302is nian podkaston!"}, {"text_idx": "#000065", "text": "Fine, ni volas danki VIN, la legantoj de nia blogo. Pro vi ni kreskis kaj plu kreskos! Viaj komentoj, diskonigoj, s\u0302atklakoj, kaj mesag\u0302oj ridetigas nin kaj plu motivas nian blogon. Se vi volas esti bona amiko, vi povas donaci al ni forme de kontribuo al la blogo, au\u0306 trovu Pauli\u0301na kaj Manuela c\u0302e SES kaj ac\u0302etu por ili drinkaj\u0302on \ud83d\ude09"}, {"text_idx": "#000067", "text": "Enarkivita sub pri la blogo"}, {"text_idx": "#000068", "text": "Etikedita kiel naskig\u0302tago, pri la blogo"}, {"text_idx": "#000073", "text": "De la 23a g\u0302is la 30a de Au\u0306gusto 2016 okazis la 101a Universala Kongreso de Esperanto, en Nitro (Slovakujo) . El la teamo de Egalecen, Manuela kaj Pau\u0306lina partoprenis la eventon, kaj nun ni s\u0302atus kundividi kun niaj legantoj kelkajn rakontojn kaj impresojn pri g\u0302i, per tiu c\u0302i raporto."}, {"text_idx": "#000075", "text": "La plej rimarkinda afero estas la rolo, kiun Egalecen havis en la c\u0302ijara tema programo de la kongreso, \u201cLingva justeco \u2013 Socia justeco\u201d. Kiam la temo estis anoncita antau\u0306 pli ol jaro, ni pensis ke ni ne povas maltrafi la okazon kontribui al g\u0302i."}]